Det er tilsyneladende ikke kun på Christiania, at Pia Kjærsgaard skal passe på.

En mand fra København overfaldt ifølge politiet den tidligere formand fra Dansk Folkeparti verbalt den 11. december. Bare én dag efter samrådet i sagen om det hemmelige Christinia-besøg, Pia Kjærsgaards sikkerhed og Morten Bødskovs løgn.

Det fremgår af et anklageskrift, som Ekstra Bladet har fået aktindsigt i, og 3. marts skal københavneren i retten tiltalt for at have overfuset Pia Kjærsgaard med fornærmeligt sprog.

'Fuck dig Pia'

Episoden fandt sted i et kryds nær Kongens Nytorv. Selv om Pia Kjærsgaard konstant er oppasset af PET-vagter, så lykkedes det alligevel manden at overfuse hende og blandt andet råbe 'fuck dig', 'luder' og lignende efter det 66-årige folketingsmedlem.





Derfor er den pågældende nu tiltalt for at ved fornærmende sprog at have overfaldet et folketingsmedlem, der udfører sit hverv i offentlig tjeneste. En tiltale, der kan give op til seks måneders fængsel.

Ekstra Bladet har forsøgt at få fat i Pia Kjærsgaard, men hun har ikke svaret på henvendelserne, da hun angiveligt er på ferie med sin mand.